Покана за учество на јавна расправа за јавни консултации по однос на нацрт текст на Предлог на Закон за изменување и дополнување на Законот за заштита на укажувачи

Министерството за правда организира јавна расправа за јавни консултации по однос на нацрт текст на Предлог на Закон за изменување и дополнување на Законот за заштита на укажувачи.

Јавната расправа ќе се одржи на 21.11.2017 година, од 10 часот до 12 часот, во простории на Министерството за правда (адреса: ул.„ Димитрие Чуповски“, бр. 9, Скопје).

Нацрт текстот на Предлогот е објавен за јавни консултации на следната веб-локација:

<https://ener.gov.mk/default.aspx?item=pub_regulation&subitem=view_reg_detail&itemid=dA+RsDL9vuNGUwwjQ9R3oA==>

Се повикуваат заинтересираните поединци и организации да учествуваат на настанот со подготвени коментари и забелешки по однос на нацрт-текстот на Предлогот, предвид целта: усогласување на Законот за заштита на укажувачи со препораките упатени од Совет на Европа - Венецијанска комисија со нејзиното Мислење бр. 829/2015 од 15 март 2016 година.

За учество на настанот задолжителна е претходна регистрација најдоцна до 19.11.2017 година со е-порака на следната адреса за е-пошта: [mpsorabotka@mjustice.gov.mk](mailto:mpsorabotka@mjustice.gov.mk)

Задолжителни податоци за регистрација:

1. Име и презиме на учесник

2. Информации за контакт (телефон, поштенска адреса или адреса за е-пошта).

3. Коментари и забелешки по однос на текстот предмет на расправа (Да, во прилог/Не/Ќе се изложат усно)

Со одржувањето на јавната расправа ќе се заокружат јавните консултации по однос на нацрт текстот на Предлогот на Закон за изменување и дополнување на Законот за заштита на укажувачи, започнати на 01.11.2017 година.